Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramón Alzórriz Goñi jaunak aurkeztutako gaurkotasun handiko galdera, Ukrainaren inbasioaren inpaktu ekonomiko eta sozialari erantzuteko plan nazionalari eta plan horretara Nafarroako Foru Komunitatetik eginiko ekarpenei buruzkoa (10-22/POR-00165).

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko apirilaren 4an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioaren eledun Ramón Alzórriz Goñi jaunak, Legebiltzarreko Erregelamenduak ezarritakoaren babesean, gaurkotasun handiko honako galdera hau egiten du, Nafarroako Gobernuko lehendakariak 2022ko apirilaren 7ko Osoko Bilkuran ahoz erantzuteko:

Nafarroako Gobernuak zer balorazio egiten du Espainiako Gobernuak Ukrainaren inbasioaren inpaktu ekonomiko eta sozialari erantzute aldera prestatu duen plan nazionalaz eta plan horretara Nafarroako Foru Komunitatetik eginiko ekarpenez?

Iruñean, 2022ko apirilaren 4an

Foru parlamentaria: Ramón Alzórriz Goñi